په تېرو ۱۲ ورځو کې د افغانی سرې میاشتې روغتیایی مرکز تورخم کې ۱۹۷۷ کډوالو ته روغتیایی خدمات وړاندې کړی دی. نن چهارشنبه چې د روان سپوږمیز کال د رجب المرجب میاشتې ۱۴مه نېټه ده، تورخم کې د افغانی سرې میاشتې روغتیایی مرکز د کډوالو په عمری پنډ غالی او تورخم فرضیې کرښې دروازې ته څېرمه، په تېرو ۱۲ ورځو کې ټولټال ۱۹۷۷ اړمنو راستنېدونکو ناروغانو کډوالو ته روغتیایی خدمات وړاندې کړی دی، چې له یاد رقم څخه د ۱۲۲۶ناروغانو کتنه شوې، ۲۳۱ ماشومانو ته بېلابېل ډوله واکسین تطبیق شوی او ۵۲۰ وګړو ته د روانی ستونزو په اړه لازمې مشورې ور کول شوی دی. د یادونې وړ ده، چې تورخم کې د افغانی سرې میاشتې روغتیایی مرکز په تېرو ۸۵ ورځو کې ټولټال ۳۲۸۷۴ تنه کډوالو ته په بېلابېلو برخو کې روغتیایی خدمات وړاندې کړی دی. ‎